Guadeloupe

Département tramor a rhanbarth tramor Ffrainc yn nwyrain Môr y Caribî yw Guadeloupe. Fe'i lleolir yn yr Antilles Leiaf rhwng Montserrat ac Antigwa a Barbiwda i'r gogledd a Dominica i'r de. Mae'n cynnwys dwy brif ynys, Basse-Terre a Grande-Terre, a wahanir gan sianel gul. Mae nifer o ynysoedd llai hefyd megis Marie-Galante, La Désirade a Les Saintes. Dinas Basse-Terre ar yr ynys o'r un enw yw'r brifddinas ond Pointe-à-Pitre ar Grande-Terre yw'r ddinas fwyaf. Er mai baner trilliw Ffrainc yw baner swyddogol yr ynys, ceir hefyd faner Guadeloupe a arddelir yn lleol. Gweler hefyd Diwylliant Guadeloupe Cyfeiriadau